
KALTINAMAS VALSTYBES ISDAVIMU IVANAS KUČEROVAS PALEISTAS Į LAISVĘ 
UŽ PINIGINĮ UŽSTATĄ Te 

Generalinės prokuratūros Organizuotų nusikaltimų ir korupcijos 
tyrimo skyriaus prokuroro nutarimu Ivanas Kučerovas už užstatą paleistas 
į laisvę. Jis kaltinamas dalyvavimu 1991 metų sausio mėnesį tuometinės 
SSRS vadovybės inspiruotame Lietuvos Parlamento nuvertime, valstybinės 
valdžios užgrobime. Per susidūrimus su SSRS kariuomene prie Vilniaus 
televizijos bokšto žuvo 15 ji gynusių žmonių. 

Ivanas Kučerovas Vilniaus Lukiškių kalėjime laikomas pusantrų metų. 
Prieš dvi savaites teismo medicinos ekspertai padarė išvadą, kad Ivanas 
Kučerovas sunkiai serga, kalėjime jis negali būti kaip reikiant gydomas. 
Kadangi kaltinamasis, susipažinęs su bylos medžiaga, pasižadėjo atvykti į 
teismą, manoma, kad bylos tyrimui kardomosios priemonės pakeitimas 
nepakenks, sakoma Generalinės prokuratūros atstovo spaudai pranešime. 

Sausio byla šiuo metu yra baigiama ir artimiausiu metu bus perduota 
į teismą. l 

Ivanas Kučerovas po 1991 metų rugpjūčio pučo priėmė Baltarusijos 
pilietybę. Piniginį užstatą už jį sumokėjo Baltarusijos ambasada 
Lietuvoje. 

LIETUVOS PREMJERAS LABAI GERAI VERTINA SANTYKIUS SU LENKIJA 

"Niekada neturėjome tokių gerų santykių su Lenkija kaip dabar. Bent 
jau naujausioje istorijoje", pasakė Lietuvos Ministras Pirmininkas 
Adolfas Šleževičius interviu populiariam lenkų savaitraščiui "Wprost". 

Lietuvos Vyriausybės vadovas pareiškė, kad jau nuo 1993 metų, LDDP 


laimėjus Seimo rinkimus, kai dialogas su Lenkija vyko labai sunkiai ir 
nepaprastai komplikuotai, buvo nutarta santykius su Lenkija koncentruoti 
į ateitį, o istoriją palikti istorikams. "Mes sąmoningai savo užsienio 


politikoje dialoguose su Rusija, Baltarusija ir Lenkija vadovavomės 
pragmatizmu. Juk nei tėvų, nei kaimynų nepasirenkama. Todėl reikia 
siekti gerų santykių. Jeigu Lietuva su Lenkija turės vidaus problemų ir 


konfliktų su kaimynais - integracija į Europą bus gerokai sunkesnė", 
tvirtino A.Šleževičius. 
Paklaustas, ar tik gandai yra tai, kad Lietuva labiau suinteresuota 


bendradarbiavimu su Skandinavijos šalimis, o ne su CEFTA, Lietuvos 
Vyriausybės vadovas tokį tvirtinimą paneigė. "Mūsų pagrindinė užsienio 
politikos kryptis, - pabrėžė jis, - Europa, į kurią norime eiti per 

